Quines entitats apareixen en aquest text?
Flora Cadena Senallé (Rialp, 1917 - Barcelona, 20 de març de 2011) fou una empresària catalana coneguda a Rialp com La Flora. Flora Cadena Senallé fou filla de Casa El Pere de Rialp. Va enviudar jove del seu primer matrimoni del qual va tenir dues filles, Anna i Assumpció. En segones núpcies es casà amb un militar-metge amb qui tingué una altra filla. Dona feta a ella mateixa, en ple franquisme, tenia una peculiar manera d'entendre les relacions de poder, ja que fins i tot va ser capaç de convocar a la vila de Rialp el considerat aleshores totpoderós ministre franquista Manuel Fraga Iribarne per inaugurar l'Hotel Condes del Pallars, i amb qui tenia, segons que diuen, una gran amistat. La seva posició dominant en una època fosca i tèrbola la va convertir en una persona adinerada que participava en negocis no sempre clars. La seva activitat empresarial a la comarca va ser molt destacada en uns anys en què era molt difícil trobar una dona emprenedora que triomfés en els negocis. Durant els anys 60 del segle xx, va participar en projectes emblemàtics com les pistes d'esquí de Llessui i l'Hotel Condes del Pallars de Rialp. Més tard, als anys 80, va fundar a Rialp l'empresa embotelladora d'aigua mineral Aigües del Pallars, aprofitant una font d'aigües mineromedicinals situada en terrenys de la seva família, l'anomenada Font de la Flora. L'empresa va embotellar aigües durant uns 15 anys fins que va fer fallida als anys 90. Els seus negocis van ser diversos i amb diferents resultats. En la part final de la seva vida es va interessar pels negocis immobiliaris a la comarca del Pallars Sobirà, on va ser promotora d'algunes urbanitzacions com ara Borda de Paisan a Sort. Va mantenir-se molt activa en l’àmbit empresarial fins al darrer moment. Rep la medalla Macià l'any 1997. Aquest mateix any s'interessa per la compra de L'Hotel Vallés, un Hotel abandonat a l'Ametlla del Vallès, ara anomenat apòcrifament Hotel Panik, i on s'hi han rodat algunes pel·lícules de por. Finalment, però, no el compra, després de pronunciar una de les seues frases lapidàries : " aquest hotel té massa portes i per experiència sé que per les portes de la cuina s'escapen massa coses...". Llorenç Sanchez i Vilanova, l'escriptor de la Pobla de Segur, escriu la seva biografia en el llibre " Flora Cadena, una voluntat al servei del Pallars. L'Ajuntament de Rialp, no gaire amic de reconèixer els seus fills il·lustres, li dedica als anys 90, quan l'alcalde és Josep Meseguer i Utgé, l'avinguda principal de la vila (travessia de la C-13), que passa de ser Carrer Carretera a anomenar-se Avinguda Flora Cadena. Malgrat això, l'empresària mai no va fer cap aportació filantròpica significativa a la vila de Rialp, més enllà dels negocis que hi fundà.
Flora Cadena Senallé : persona, Rialp : Entitat_Geopolítica, Barcelona : Entitat_Geopolítica, La Flora : persona, Anna : persona, Assumpció : persona, Manuel Fraga Iribarne : polític, Hotel Condes del Pallars : hotel, Aigües del Pallars : empresa_privada, Font de la Flora : cos_aquàtic, Pallars Sobirà : Entitat_Geopolítica, Borda de Paisan : ubicació, Sort : Entitat_Geopolítica, Hotel Vallés : hotel, Ametlla del Vallès : Entitat_Geopolítica, Hotel Panik : hotel, Llorenç Sanchez i Vilanova : artista_o_autor, Casa El Pere : grup_humá, franquisme : esdeveniment_polític, pistes d'esquí de Llessui : instal·lació_esportiva, aigua : aliment, aigües : aliment, medalla Macià : esdeveniment, la Pobla de Segur : Entitat_Geopolítica, Flora Cadena, una voluntat al servei del Pallars : obra_escrita, Ajuntament de Rialp : govern, Josep Meseguer i Utgé : polític, travessia de la C-13 : vialitat, Carrer Carretera : ubicació, Avinguda Flora Cadena : ubicació